በዓሉ ኢትዮጵያዊያን   የአገራቸውን ህዳሴ ለማረጋገጥ እንዲተጉ አስችሏል
አዲስ አበባ ህዳር 11/2007 (ዋኢማ) – የብሔሮች፣ ብሔረሰቦችና ሕዝቦች ቀን በዓል መከበር ኢትዮጵያዊያን አንድነታቸውን በማጠናከር የአገሪቱን ህዳሴ ዳር ለማድረስ የጎላ ሚና እንዲወጡ ማስቻሉን የፌዴሬሽን ምክር ቤት ገለጸ።በቤኒሻንጉል ጉሙዝ ክልል ለሚከበረው 9ኛው የብሔር ብሔረሰቦችና ሕዝቦች በዓል ዝግጅት መጠናቀቅ  በማስመልከት  የምክር ቤቱ አፈ ጉባዔ አቶ ካሳ ተክለብርሃን  እንደገለጹት ለተከታታይ 8 ዓመታት የተከበረው በዓል በኢትዮጵያ ሕዝቦች መካከል መተማመንና መከባበርን  እንዲጨምር አድርጓል።ታላቁ ኢትዮጵያ ህዳሴ ግድብ መሠረት በተጣለበት ክልል     መሆኑ፣ የመጀመሪያው የዕድገትና የትራንስፎርሜሽን ዕቅዱ ማጠናቀቂያ ዓመትና ሁለተኛው የሚጀምርበት ዓመት መሆኑና ክልላዊና ሀገራዊ ምርጫ የሚካሄድበት ዓመት መሆኑ የዘንድሮውን የብሔሮች፣ ብሔሮች፣ ብሔረሰቦችና ሕዝቦች በዓል ለየት እንደሚል አፈ ጉባዔ ካሳ ተናግረዋል። በዓሉ የኢትዮጵያ ሕዝቦች ህገ መንግስታችን ኢትዮጵያዊነት በልዩነት ውስጥ አንድነትንና መቻቻልን፣ በአንድነት ውስጥ ጥንካሬን የሚያጎለብቱ እሴቶችን በመፍጠር ሀገራችን በህዳሴ ጉዞ ላይ እንድትገኝ ያስቻለ የኢትዮጵያ ብሔሮች፣ ብሔረሰቦችና ህዝቦች የቃል ኪዳን ሰነድ  መሆኑን በመረዳት አንድነታቸውን እንዲያጠናክሩ አስችሏል ብለዋል።አፈ ጉባዔው አያይዘውም በዓሉ በህዝቦች ፈቃድ ላይ የተመሰረተ አንድ የፖለቲካና የኢኮኖሚ ማህበረሰብ ለመገንባት የተቀመጠውን ሕገ መንግስታዊ ግብ በማሳካት የኢትዮጵያን ህዳሴ ለማረጋገጥ የምናደርገውን ጥረት አጠናክረን ለመቀጠል ዳግም     ቃል     የምንገባበት     ቀን ይሆናል ብለዋል።የብሔሮች፣ ብሔረሰቦችና ህዝቦች  በዓል ከ1999 ዓ.ም ጀምሮ በተለያዩ ክልሎች  በደማቅ ሁኔታ     እየተከበረ     እንደመጣ ገልጸው  ለ9ኛ ጊዜ በሀገር አቀፍ ደረጃ በቤንሻንጉል ጉሙዝ ክልል በደማቅ ሁኔታ ለሚከበረው በዓልም ዝግጅቱ  መጠናቀቁን  አቶ ካሳ ተናግረዋል። በዓሉ     ሲከበር በታላቁ የኢትዮጵያ ህዳሴ ግድብ የጉብኝትና የኪነጥበብ ምሽት     ያሉት አፈ ጉባዔው በአሶሳ ከተማ አገር አቀፍ ሲምፖዚየም፣ የባህል ትርኢት፣ የንግድ ትርኢት፣  ባዛርና  ኤግዚብሽን በማካተት ከዋዜማው ጀምሮ     በዓሉ     በደማቅ     ሁኔታ ይከበራል ብለዋል፡፡ ”በህገ-መንግስታችን የደመቀ ኢትዮጵያነታችን ለህዳሴያችን!″ በሚል መሪ ቃል በሚከበረው የዘንድሮው የብሔሮች፣ ብሔረሰቦችና ሕዝቦች በዓል ከ2 ሺሕ 5ዐዐ በላይ የአገር ውስጥና የውጭ አገራት እንግዶች እንደሚገኙ ይጠበቃል፡፡